stanford-oval/wikipedia huggingface dataset:
Mondsee

| Mondsee |
| --- | --- |
 Mondsee ilmakuvassa
Valtiot:   Itävalta
Paikkakunta:  Mondsee (en) ja Innerschwand am Mondsee (en) (käännä suomeksi) 
Koordinaatit:  47°49′10″N, 13°23′00″E
Laskujoki:  Seeache (en) 
Mittaustietoja
Pinnankorkeus:  481 m 
Pituus:  11  km
Leveys:  1,5  km 
Rantaviiva:  25,7 km 
Pinta-ala:  13,78 km² 
Tilavuus:  0,51 km³ 
Keskisyvyys:  36 m 
Suurin syvyys:  68 m 
Valuma-alue:  247,2 km2 
 fiMondsee 
Mondsee on järvi Ylä-Itävallan ja Salzburgin osavaltioiden rajalla Salzkammergutin seudulla. Se sijaitsee kokonaisuudessaan samannimisen kaupungin alueella.
Järvi

Mondsee on yksi viimeisistä yksityisomistuksessa olevista järvistä Itävallassa. Sen omistaja neuvotteli 2008 järven myymisestä, mutta neuvottelut laitettiin jäihin 2011.
Mondseen lounaisrannalla on Drachenwandin (saks. "Lohikäärmeseinä") vuori, korkeudeltaan 1176 m. Vuoren etelärinne on metsäinen ja loiva, mutta pohjoisessa järvenpuolella on 700 m lähes pystysuora kallioseinämä.
Luonto

Jopa 80% järven rannoista on rakennettua aluetta tai muuten uhattuna. 1950-60-luvuilla Mondsee kärsi pahasta rehevöitymisestä ja siitä johtuvista sinileväkukinnoista. Paremman viemäriverkoston ja vedenpuhdistamoiden rakentaminen on parantanut tilannetta.
Järvessä elää useita kalalajeja, mm. haukia, järvitaimenia, istutettuja kirjolohia, mateita, siikoja, ankeriaita ja karppeja. 1900-luvun loppupuolella järvessä eläneet nieriät kuolivat sukupuuttoon.
Drachenwand Mondseeltä nähtynä
Panoraama Mondseeltä
Muridi

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Muridi on Senegalissa ja Gambiassa vaikuttava islamilainen sufiveljeskunta, jonka perusti vuonna 1883 Amadou Bamba. Se korostaa työmoraalin merkitystä ja siksi monet sen jäsenet ovat nousseet Senegalin liike-elämän huipulle. Muridi-veljeskunta on erityisesti afromuslimien yhteisö.
Naapurimaa

| --- | --- |
:  
: Wikipediassa ei tällä hetkellä ole varsinaista artikkelia aiheesta Naapurimaa. Katso naapurimaa Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Motif

| Motif |
| --- | --- |

Tiedot
Ohjelmistotyyppi:  käyttöliittymäkirjasto
Lisenssi:  GNU Lesser General Public License, versio 2.1 tai myöhempi
Aiheesta muualla
Verkkosivusto
Versiohallinta
Motif on X-ikkunointijärjestelmän graafinen käyttöliittymäkirjasto. Sitä on aiemmin käytetty useiden kaupallisten Unix-käyttöjärjestelmien graafisien käyttöliittymän toteutukseen. Motif on ohjelmoitu C-kielellä ja toteutettu X:aan kuuluvan X Toolkit Intrinsics (Xt) -luokkakirjaston avulla.
Motifin kehitys alkoi DECin ja Hewlett-Packardin ja muiden yhteistyönä yhteisen käyttöliittymän luomiseksi X-ikkunointijärjestelmälle. Kehitysryhmä tunnettiin nimillä X/Open, joka yhdistyi Open Software Foundationin kanssa Open Groupiksi.
Motif-ohjelmointirajapinta on standardoitu vuonna 1994 IEEE:n standardissa IEEE 1295.
Kirjaston lisäksi Motifiin kuuluu ikkunanhallintaohjelma Motif Window Manager (MWM). Useat kaupalliset Unixit käyttivät graafisena käyttöliittymänään Motifiin perustuvaa Common Desktop Environmentia (CDE).
HP:n Visual User Environment perustui myös Motifiin, mutta HP osallistui myös CDE:n kehitykseen.
Motif 2.1 lisäsi Unicode-tuen.
Motifille on tehty avointa kloonia nimeltä Lesstif, joka pyrki Motif 1.2 -yhteensopivuuteen. Lesstif oli mukana useissa Linux-jakeluissa.
Motifista julkaistiin vuonna 2000 Open Motif -versio omalla lisenssillä, joka ei ollut täysin avoin.
Motif ja CDE on julkaistu vuonna 2012 vapaalla LGPL-lisenssillä.
Aiheesta muualla

http://www.rahul.net/kenton/faqs/Motif-FAQ.html (Arkistoitu – Internet Archive)
Murder Was the Case (Snoop Doggin albumi)

| Murder Was the Case Various artists |
| --- | --- | --- |

Soundtrack-albumin tiedot
 Julkaistu: 14. lokakuuta 1994
 Formaatti: CD
 Tyylilaji: gangsta rap, G-funk
 Kesto: 68.30
 Levy-yhtiö: Death Row/Interscope
Snoop Dogg muut julkaisut
| Doggystyle 1993 | Murder Was the Case 1994 | Tha Doggfather 1996 |
Murder Was the Case on rap-artisti Snoop Doggin samannimiseen lyhytelokuvaan perustuva soundtrack. 18 minuuttia kestävä elokuva kertoo fiktiivisen tarinan Snoop Doggin kuolemasta tämän tehdessä sopimuksen Saatanan kanssa. Albumia on myyty 2 030 000 kappaletta, joten se on myynyt tuplaplatinaa.
Kappaleet

| # | Kappale | Esiintyjä(t) | Tuottaja(t) |
| --- | --- | --- | --- |
| 1 | "Murder Was the Case" (Remix) | Snoop Dogg | Dr. Dre |
| 2 | "Natural Born Killaz" | Dr. Dre; Ice Cube | Dr. Dre; Sam Sneed |
| 3 | "What Would U Do" | Tha Dogg Pound; Snoop Dogg | Daz Dillinger |
| 4 | "21 Jumpstreet" | Snoop Dogg; Tray Deee | Daz Dillinger |
| 5 | "One More Day" | Nate Dogg | Daz Dillinger |
| 6 | "Harvest for the World" | Jewell | Dr. Dre |
| 7 | "Who Got Some Gangsta Shit?" | Snoop Dogg; Tha Dogg Pound; Lil' C-Style; Swoop G | Soopafly |
| 8 | "Come When I Call" | Danny Boy | DJ Quik |
| 9 | "U Better Recognize" | Sam Sneed; Dr. Dre | Sam Sneed; Dr. Dre |
| 10 | "Come Up to My Room" | Jodeci; Tha Dogg Pound | Daz Dillinger; Devante Swing |
| 11 | "Woman to Woman" | Jewell | DJ Quik; G-One |
| 12 | "Dollaz + Sense" | DJ Quik | DJ Quik |
| 13 | "The Eulogy" | Slip Capone; CPO | Sam Man |
| 14 | "Horny" | B-Rezel | Kevin Lewis; Marc McWilliams |
| 15 | "Eastside-Westside" (Remix) | Young Soldierz | Big Wy; Lil' Stretch |
| 16 | "Hot One" (vain kasetti -versioissa) | O.F.T.B. | O.F.T.B. |
Matti Mattson

| Matti August Mattson |
| --- | --- |
 Matti Mattson vuonna 2009
Henkilötiedot
Syntynyt: 17. syyskuuta 1916 Fitchburg, Massachusetts, Yhdysvallat
Kuollut: 11. tammikuuta 2011 (94 vuotta) Atlantis, Florida, Yhdysvallat
Matti August Mattson (17. syyskuuta 1916 Fitchburg, Massachusetts – 11. tammikuuta 2011 Atlantis, Florida) oli amerikansuomalainen työväenliikkeen aktivisti, sekä Espanjan sisällissodan ja toisen maailmansodan veteraani. Hän puhui täydellisesti suomea. Mattson oli merkittävä henkilö New Yorkin suomalaisyhteisölle aina vuodesta 1956, ja hänellä oli näkyvä asema aikanaan poliittisesti arassa Abraham Lincolnin prikaatissa Yhdysvaltoihin paluunsa jälkeen.
Nuoruus

Mattson syntyi Massachusettsin Fitchburgissa, jossa oli tuolloin merkittävä suomalainen siirtolaisyhteisö. Hän opiskeli vuoden verran high schoolissa ja jatkoi opintoja B.F. Brown Junior High Schoolissa, jossa opiskeli muun muassa painotekniikkaa, josta myöhemmin tuli hänen ammattinsa. Hän asui Mount Elam Roadilla ja oli sepän apulaisena Rollstone Hillin huipulla..
1930-luvun laman aikana Matson liittyi kommunistiseen nuorisoliikkeeseen (Young Communist League, YCL), joka oli kommunistipuolueen nuorisojärjestö (Communist Party USA). Mattson osallistui aktiivisesti toimintaan ja mielenosoituksiin, muun muassa Bostonin "Hunger Marchiin".
Espanjan sisällissota

Mattson osallistui Espanjan sisällissotaan auttaakseen laillisesti valittua hallitusta taistelussa vallankaappaukseen pyrkiviä, Hitlerin ja Mussolinin tukemia, kenraaleja ja fasismia vastaan. Hän matkusti ensin SS Washingtonilla Ranskaan, josta jatkoi salaa viiniveneellä Sètestä Espanjaan maaliskuussa 1937, koska Yhdysvaltain passi ei mahdollistanut laillista maahan pääsyä, kun Yhdysvallat ja Britannia kieltäytyivät tukemasta Espanjan hallitusta.
Kahden viikon jalkaväkikoulutuksen jälkeen hänet komennettiin Intendencia-nimiseen XIII Prikaatiin, jossa hän toimi kuorma-auton kuljettajana eteläisellä rintamalla. Bruneten taistelun jälkeen Mattson siirrettiin XV Prikaatiin etulinjan ambulanssin kuljettajaksi. Hän toimi Lincoln-Washington Pataljoonassa Ebrojoen ylitykseen asti. Hän palasi Yhdysvaltoihin joulukuussa 1938.
Toinen maailmansota

Toisessa maailmansodassa Mattson liittyi Yhdysvaltain armeijaan ja sai koulutuksen lentäjäksi. Hänen ei kuitenkaan annettu palvella lentäjänä poliittisista syistä, vaan hänet määrättiin Eurooppaan pioneeriksi. Sodan loppuvaiheessa hänet määrättiin Tyynellemerelle osallistumaan Japanin potentiaaliseen maihinnousuun. Hän kotiutui sodasta ylikersanttina.
Myöhemmät vaiheet

Mattson työskenteli New York Cityssä painajana eläkkeelle jäämiseensä saakka ja toimi aktivistina Printers Unionin kuudennessa paikallisosastossa.  Hän on Veterans for Peace -organisaation jäsen (NYC Chapter 34). Hän on osallistunut veteraanien päivän marssiin viidennellä Avenuella ja pitänyt Memorial Day -puheen Vietnamin veteraanien muistomerkillä. Vuotuisessa Abraham Lincoln -prikaatin tapaamisessa New Yorkissa hän on ollut säännöllinen puhuja.
Mattson kuoli 11. tammikuuta 2011 floridalaisessa sairaalassa.
Tunnustukset

30. maaliskuuta 2008 Mattson osallistui yhdessä 10 muun Lincoln prikaatin jäljellä olevan veteraanin kanssa prikaatin monumentin paljastamiseen San Franciscossa.
26. syyskuuta 2009 Mattson sai Espanjan kansalaisuuden kunnianosoituksena osallistumisestaan kansainvälisen prikaatin jäsenenä Espanjan sisällissotaan.
29. tammikuuta 2010 Mattson vastaanotti Fitchburg State Collegen myöntämän President's Medal -tunnustuksen valmistujaisseremoniassa.
Aiheesta muualla

Matti Mattsonin muistokirjoitus Helsingin Sanomissa
Matti August Mattson (record at Abraham Lincoln Brigade Archives site)
The story of a Spanish Civil War veteran.
Dan Kaufman. "La Despedida: A Lost Memoir of the Spanish Civil War." The Nation August 31 2009
Matti Mattson
Mikko Mäntysaari

Mikko Mäntysaari (s. 1954 Tampere) on suomalainen yhteiskuntatieteilijä.
Vuonna 1991 Tampereen yliopistossa tarkastettu sosiaalipolitiikan, erityisesti sosiaalityön väitöskirja "Sosiaalibyrokratia asiakkaiden valvojana: byrokratiatyö, sosiaalinen kontrolli ja tarpeitten sääntely sosiaalitoimistoissa" käsitteli sosiaalitoimistojen sosiaalityötä.
Mäntysaari oli sosiaalityön professori Jyväskylän yliopistossa vuosina 2001–2018.
Hän toimi vuosina 2002–2005 Jyväskylän yhteiskuntatieteellisen tiedekunnan dekaanina.
Mäntysaaren tutkimusaiheita ovat olleet sosiaalityön teoriat ja menetelmät, sosiaalihuolto, lähisuhdeväkivalta ja pitkäaikaistyöttömyys.
Julkaisuja

Mikko Mäntysaari (1991). Sosiaalibyrokratia asiakkaiden valvojana: byrokratiatyö, sosiaalinen kontrolli ja tarpeitten sääntely sosiaalitoimistoissa. Tampere: Vastapaino
Mikko Mäntysaari (1992). Sotsiaaltöö: sissejuhatus. Tampere: Tampereen yliopisto
Ilmari Rostila, Mikko Mäntysaari (1997). Tapauskohtainen evaluointi sosiaalityön välineenä. Helsinki: STAKES
Erkki Kemppainen, Mikko Mäntysaari (toim.) (1998). Aristoteles, Rawls ja sosiaalipolitiikka: keskustelua hyvinvointivaltion peruskysymyksistä eurooppalaisten ajatteluperinteiden valossa. Saarijärvi: STAKES
Mikko Mäntysaari (2005). Realism as a Foundation for Social Work Knowledge. Qualitative Social Work 4(1): 87–98
Mikko Mäntysaari, Anneli Pohjola, Tarja Pösö (toim.) (2009). Sosiaalityö ja teoria. PS-Kustannus
Aiheesta muualla

Researchgate.net Mikko Mäntysaari
Jyväskylän yliopisto Mikko Mäntysaari[vanhentunut linkki]
Murderabilia

Murderabilia tarkoittaa murhaajiin liittyvää esineistöä, kuten näiden vaatekappaleita, muuta omaisuutta tai hiuksia. Yhdysvalloissa esineistön ympärille on muodostunut keräilykulttuuri.
Murderabilia-keräilyä ilmeni jo 1990-luvulla, jolloin sarjamurhaajan, seksuaalirikollisen Richard Ramirezin tekemiä taideteoksia myytiin netissä. Antisemitististä piirtäjä Nick Bougasia on väitetty yhdeksi ensimmäisistä murderabilia-keräilijöistä. eBayssa myytiin aikoinaan murhaajiin liittyvää esineistöä avoimesti, mutta toiminta kiellettiin siellä vuonna 2001. Kielto tuli voimaan vuosien kampanjoinnin jälkeen kun oli huomattu palvelun kautta olevan myynnissä muun muassa Charles Mansonin, Jeffrey Dahmerin ja John Wayne Gacyn esineistöä. Tämän jälkeen murderabilian myynti kuitenkin jatkui siihen erikoistuneiden sivustojen kautta. Murderabilia-termin otti käyttöön rikosuhrien tukipalveluita Houstonissa johtanut Andy Kahan, joka ryhtyi kampanjoimaan toimintaa vastaan. New Yorkin osavaltiossa astui aikoinaan voimaan rikollisilta rikosten käsittelystä hyötymisen kieltänyt Son of Sam -laki, joka kuitenkin todettiin Yhdysvaltain perustuslain vastaiseksi vuonna 1991. Andy Kahan on sittemmin pyrkinyt edistämään liittovaltiotason lainsäädäntöä murderabiliaa vastaan. Son of Sam -laki ei koskenut varsinaisesti murderabiliaa vaan enimmäkseen kirjoja, elokuvia, televisio-ohjelmia ja lehtiartikkeleita. Murderabilian myyntiä on pyritty vaikeuttamaan muun muassa lisäämällä vankiloiden henkilökunnan tietoisuutta ilmiöstä.
Murderabilian on arveltu heijastavan laajempaa kulttuuri-ilmiötä, jossa true crime -kirjat, -dokumentit, -elokuvat ja -podcastit ovat saavuttaneet Yhdysvalloissa valtavan suosion. True crime on kuitenkin paljon murderabilia-keräilyä suositumpaa. Murderabilian myyntiä on arvosteltu uhrien ja heidän omaistensa psykologisen kärsimyksen lisäämisestä ja uudelleentraumatisoinnista. Murderabilian keräilijät ja myyjät ovat perustelleet toimintaansa muun muassa historian vaalimiseen vetoamalla tai true crimeen samaistamalla. True crime -asiantuntija Harold Schechterin mukaan murderabilian keräilyn juuret ovat taikauskossa. Psykologi Michael Apter arvioi, että osa ihmisistä tuntee vaarallisuuden leiman saaneisiin asioihin vetoa, joka on luonteeltaan "maagista".
Jotkut rikolliset ovat osallistuneet murderabilian myyntitoimintaan aktiivisesti ja hyötyneet siitä, mutta esimerkiksi David Berkowitzin ja Susan Atkinsin kirjoittamia kirjeitä on myyty ilman heidän lupaansa. Sarjamurhaaja Keith Hunter Jesperson ryhtyi vankilassa tekemään kuvataidetta, ja hänen teoksensa nousivat suosioon keräilijöiden keskuudessa. Jesperson itse myönsi, ettei keräilijöiden into perustu murhaajien tekemän taiteen laatuun vaan siihen, kuinka pahoihin tekoihin he ovat syyllistyneet.
Esimerkkitapauksia

John Wayne Gacyn maalaus myytiin 7 000 dollarin hinnalla vuonna 2018. Tuotto oli yli kolme kertaa suurempi kuin etukäteen oli arvioitu. Vuonna 2023 huutokaupoissa tarjottiin jo jopa 175 000 dollaria Gacyn teoksista.
Charlestonin kirkkoammuskelun (2015) jälkeen siihen syyllistyneen Dylann Roofin kirje myytiin sadoilla dollareilla. Virginia Techin verilöylyn (2007) jälkeen ampujan laskin myytiin netissä tuhansilla dollareilla. Lisäksi esimerkiksi Jeffrey Dahmerin lukulaseja myytiin netissä 150 000 dollarin hintaan. Floridan koulusurman (2018) jälkeen tapahtumapaikalta Marjory Stoneman Douglas High Schoolista myytiin siellä olleita kiviä 85 dollarin hintaan kahta kiveä kohden.
Moonraker

Moonraker voi tarkoittaa seuraavia.
Moonraker, Kuuraketti, Ian Flemingin vuonna 1955 kirjoittama James Bond -romaani
Moonraker, Kuuraketti, James Bond -elokuva vuodelta 1979
Nokia Moonraker, Nokian kehittämä, julkaisematta jäänyt älykello
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moonraker”, voi hakea sivunnimihaulla, laajalla sivunnimihaulla tai tekstihaulla.
Mikko Niemelä (professori)

Mikko Niemelä (s. 1976) on suomalainen sosiologi, joka toimii sosiologian professorina Turun yliopistossa. Hän väitteli valtiotieteiden tohtoriksi Turun yliopistossa vuonna 2005.
Julkaisut

Mikko Niemelä: Tulot, kulutus ja toimeentulo: tutkimuksia pienituloisuuden ja kulutuksen välisistä yhteyksistä (väitöskirja). Turun yliopisto 2005.
Pauli Forma, Mikko Niemelä ja Arttu Saarinen (toim.): Hyvinvointivaltion kilpailuttaminen. Kunnallisalan kehittämissäätiö 2008.
Mikko Niemelä ja Juho Saari (toim.): Politiikan polut ja hyvinvointivaltion muutos. Kansaneläkelaitos 2011. Saatavilla internetissä
Pauliina Havakka, Mikko Niemelä ja Hannu Uusitalo (toim.): Sosiaalivakuutus. Finva 2012.
Olli Kangas, Mikko Niemelä ja Anu Raijas (toim.): Takaisin perusteisiin: Perusturvan riittävyys kulutuksen näkökulmasta. Kansaneläkelaitos 2013. Saatavilla internetissä
Mikko Niemelä ja Juho Saari (toim.): Huono-osaisten hyvinvointi Suomessa. Kansaneläkelaitos 2013. Saatavilla internetissä
Mikko Niemelä (toim.): Eurooppalaiset elinolot. Kansaneläkelaitos 2014. Saatavilla internetissä
Mikko Niemelä, Lauri Kokkinen, Jutta Pulkki, Arttu Saarinen ja Liina-Kaisa Tynkkynen (toim.): Terveydenhuollon muutokset: politiikka, järjestelmä ja seuraukset. Tampereen yliopisto 2015. Saatavilla internetissä
Aiheesta muualla

ResearchGate
Google Scholar
Miroirs

Miroirs eli Peilejä on Maurice Ravelin pianokappaleiden sarja. Se on sävelletty vuosina 1904–1905, ja sen kantaesitti Ricardo Viñes vuonna 1906. Ravel itse sovitti myöhemmin orkesterille osat "Une barque sur l'océan" ja "Alborada del gracioso". Espanjalaiset teemat ovat vaikuttaneet vahvasti "Alborada del graciosoon". Ravel soitti osat "Oiseaux tristes" ja "La vallée des cloches" vuonna 1922 pianorullalle.
Osat

Noctuelles, Yöperhoset (omistettu Léon-Paul Farguelle)
Oiseaux tristes, Surulliset linnut (omistettu Ricardo Viñesille)
Une barque sur l'océan, Pursi valtamerellä (omistettu Paul Sordesille)
Alborada del gracioso, Narrin aamulaulu (omistettu M. D. Calvocoressille)
La vallée des cloches, Kellojen laakso (omistettu Maurice Delagelle)
Aiheesta muualla

Teoksen kuvaus Allmusic.comissa (englanniksi)
Miroslav Beránek

| 0 | 1 | 2 |
| --- | --- | --- |

Henkilötiedot
Koko nimi: Miroslav Beránek
Syntymäaika: 24. huhtikuuta 1957 (ikä 67)
Syntymäpaikka: Benešov, Tšekkoslovakia
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1976–1978 1978–1983 1983–1984 1984–1989 1989–1991 |  VTJ Jindřichův Hradec  Pelhrimov  Skoda Plzeň  SK Slavia Praha  SV Gmünd |  |
Valmennusura
1991–1993 1993–1994 1994–1995 1996 1996–2001 1997–2000 2000–2002 2002–2003 2002–2006 2006–2007 2008 2008–2010 2010–2011 2011–2013 2014–2015:  SV Gmünd  SK Slavia Praha (apuv.)  SK Slavia Praha  SK Kladno  FK Chmel Blšany  Tšekki U21 (apuv.)  Tšekki U21  SK Slavia Praha  Tšekin maajoukkue (apuv.)  Debreceni VSC  Al-Wasl FC  1. FC Brno  SK Kladno  Kazakstanin maajoukkue  SK Slavia Praha
Miroslav Beránek (s. 24. huhtikuuta 1957) on tšekkiläinen jalkapallovalmentaja ja entinen pelaaja.
Ura

Joulukuusta 2008 Beránekista tuli tšekkiläisseura 1. FC Brnon päävalmentajana.  Hän jätti seuran kauden 2009/10 jälkeen. Syyskuussa 2010 hänestä tuli Tšekin liigasta pudonneen SK Kladnon päävalmentaja. Helmikuussa 2011 hän siirtyi Kazakstanin maajoukkueen peräsimeen.  Beránekin johdolla Kazakstan voitti vain viisi pelaamistaan maaotteluista ja jäi MM-karsinnoissa 2014 lohkonsa toiseksi viimeiseksi voitettuaan vain yhden karsintaottelun. Beránek sai potkut tehtävästään joulukuussa 2013.
Kesäkuussa 2014 Beránekista tuli kolmannen kerran SK Slavia Prahan päävalmentaja.  Slavian kausi ei sujunut tavoitteiden mukaisesti ja joukkue jäi lopulta liigassa sijalle 11. Kauden jälkeen Beránek sai lähteä seurasta.
Meriitit valmentajana

U21 Euroopan mestaruus: 2002
Unkarin mestaruus: 2007
Moonlight Drive

| ”Moonlight Drive” The Doors |
| --- | --- | --- |

Singlen tiedot
 Albumilta: Strange Days
 A-puoli: ”Love Me Two Times”
 Äänitetty : toukokuu ja elokuu 1967
 Julkaistu: 25. syyskuuta 1967
 Tekijä(t): Jim Morrison
 Tuottaja(t): Paul A. Rothchild
 Tyylilaji: psykedeelinen rock, bluesrock
 Kesto: 03.04
 Levy-yhtiö: Elektra
The Doorsin muut singlet
| ”People Are Strange” 1967 | ”Moonlight Drive” 1967 | ”The Unknown Soldier” 1968 |
Moonlight Drive on yhdysvaltalaisen rockyhtyeen The Doorsin kappale yhtyeen vuoden 1967 albumilta Strange Days. Jim Morrison kirjoitti sanoitukset asuessaan Venice Beachillä Kaliforniassa. Hän katsoi öisin ihmisten ikkunoista sisälle, tutki mitä he tekivät ja katsoi heidän televisioitaan.
Jim Morrison lausui kappaleen sanoitukset runona Ray Manzarekille, kun he tapasivat Etelä-Kalifornian rannalla vuonna 1965. Manzarek piti runoa mahtavana ja vakuutti Morrisonin perustamaan yhtyeen.
Monelt ne tulee II

| Monelt ne tulee II V/A |
| --- | --- | --- |

Mixtapen tiedot
 Julkaistu: 8. joulukuuta 2010
 Formaatti: CD
 Tyylilaji: gangsta rap, G-funk
 Levy-yhtiö: 3rd Rail Music
Monelt ne tulee -sarjan muut julkaisut
| Monelt ne tulee 2004 | Monelt ne tulee II 2010 |   |
Monelt ne tulee II on 3rd Rail Musicin 8. joulukuuta 2010 julkaisema mixtape, jolla vierailee eri esittäjiä.
Taustaa

Vuonna 2008 Redrum-187-sivusto ja 3rd Rail Music järjestivät kilpailun, jossa tarkoituksena oli lähettää mahdollisimman hyvä oma rap-demo 3rd Rail Musicille. Voittajademo päätyi lopulta kyseiselle mixtapelle. Voittajakappale oli Petin "Vilunkien siilossa". Mixtapen kannen on suunnitellut rap-artisti Mac Bueno.
Kappaleet

DJ Polarsoul – Intro
OG Ikonen & Asa – Monelt ne tulee (Non Phixion - Futurama)
Shaka – Villist lännest Lähi-itään (Mobb Deep - Put 'Em in Their Place)
Davo – Jatkuu jatkuu (Gucci Mane - That's All)
Raimo – Alueella (Bizzy Bone - What Are We Seeing)
Laineen Kasperi - Kun loppu saapuu (Slim Thug - I Ain't Heard of That)
Pyhimys – Monelt ne tulee II (G-Unit - Footprints)
Ritarikunta – Silver Moreno (Aqualeo - Cadillac)
Reilukerho – O.L.A.R.I. (K-Rino - Step Into the Mind)
Kemmuru – Koiramies (Cash Money Click - 4 My Click)
Steen1 – Pyhtään viikatemies iski jälleen (Above the Law - Ghetto Platinum)
Petti – Vilunkien siilossa (Bone Thugs-n-Harmony - Look Into My Eyes)
Kallio Underground – Samaa paskaa (Natural High - Just Anotha Jam)
Adebizi, Pikkupiru & Konna – Yläkerrast alakertaan (Mr. Silent - Possession)
Ville Kalliosta & Puppa J – Kukaan ei liiku (Royce da 5′9″ - Heartbeat)
Hannibal & Joku Roti Mafia – Nää jäbät (mukana Edorf, Tykopaatti & Jodarok) (Z-Ro feat. Scarface - These Niggaz)
OG Ikonen & Stig Dogg – Miten sä sen haluut (2Pac - How Do U Want It)
Notkea Rotta – Pane poika (The Notorious B.I.G. - Hypnotize)
Huge L – Paskalista
Jontti – Militantti funkki (Yo Yo feat. Ice Cube - The Bonnie and Clyde Theme)
Super Janne – Niinku ennen (DJ Quik - Spur of the Moment Pacific Coast Remix)
Olli-PA – Mieluummin PA (2Pac - Do for Love)
Asa – Ystäville (Dilated Peoples - Worst comes to worst)
Kuningas Pähkinä & Setä Tamu – Täh (Warren G - Garilla Pimpin')
Arvostelut

Redrum-187:
Moni-ilmeinen Marion

| Moni-ilmeinen Marion Marion Rung |
| --- | --- | --- |

Studioalbumin tiedot
 Julkaistu: 1980
 Tuottaja(t): Antti Hyvärinen
 Tyylilaji: iskelmä
 Levy-yhtiö: EMI
Marion Rungin muut julkaisut
| Onni on kun rakastaa 1979 | Moni-ilmeinen Marion 1980 | Rakkaimmat lauluni 1982 |
Moni-ilmeinen Marion on Marion Rungin vuonna 1980 julkaistu albumi.
Kappaleet

| --- | --- |
 A-puoli Hyvästi yö – 3.02  Markkinoilla – 2.53  Posetiivari – 4.07  Vanhus – 3.14  Riviera – 3.17  Rakkaus on ikuinen – 4.00 :  B-puoli Ihmejuttu – 3.17   Kesäaika – 3.17  Aamu paljon antaa – 4.02  Ei si eikä da – 3.30  Niinkuin taivas sininen – 3.15  Rakkauden hämärä – 3.19
Aiheesta muualla

Moni-ilmeinen Marion discogs.com -sivustolla (englanniksi)
Muriel Barbery

Muriel Barbery
Muriel Barbery (s. 28. toukokuuta 1969 Casablanca) on ranskalainen kirjailija ja filosofianopettaja.
Barberyn esikoisteos Kulinaristin kuolema ilmestyi ranskaksi vuonna 2000 ja palkittiin ilmestymisvuonnaan Ranskassa parhaana kulinaristisena kirjana. Hänen läpimurtoteoksensa oli toinen romaani Siilin eleganssi (2006), jota on myyty maailmanlaajuisesti yli viisi miljoonaa kappaletta.
Barberyn kolmas romaani, Haltiaelämää, ilmestyi syksyllä 2016.